طلعت حرب

محمد طلعت حسن محمد حرب واتعرف بإسم طلعت باشا حرب ( اتولد فى القاهرة 25 نوفمبر سنة 1867 - إتوفى فى القاهرة 13 اغسطس 1941 ). مفكر مصرى اتولد في القاهره واصله من محافظة الشرقية ويعتبر ابو النهضه الإقتصاديه فى مصر وهو مؤسس بنك مصر. نشر كتابه " علاج مصر الإقتصادى " سنة 1910. أخد على عاتقه محاربة الإحتكار الاجنبى للشئون الماليه و الإقتصاديه فى مصر فعمل شركات كتيره و اسس بنك مصر ( اتفتح 7 مايو 1920 ) براس مال و خبره مصريه خالصه. و بيعتبر بنك مصر من معالم النهضه الإقتصاديه فى مصر. و من الشركات اللى اسسها طلعت حرب شركة مصر للطيران، شركة مصر للطباعه، و شركه بيع المصنوعات المصرية و شركات لحلج الاقطان و نسج الحرير و السينما و الكيماويات و الأدويه و التأمين و الملاحه و النقل البحرى و غيرها. اتحولت الشركات للقطاع العام سنة 1959.

 مشروعاته 
دى ليسته بالمشروعات اللى ساهم فيها طلعت حرب باشا مترتبه حسب الترتيب الزمنى:
 1907:ساهم فى تأسيس النادى الاهلى ب100 جنيه مصرى
 1920: بنك مصر براس مال 80,000 جنيه مصرى
 1922: شركة مصر للطباعه، براس مال 5,000 جنيه مصرى
 1923: شركة مصر لصناعة الورق، براس مال 30,000 جنيه مصرى
 1923: شركة مصر لحلج القطن، براس مال 30,000 جنيه مصرى
 1925: شركة التمثيل والسينما المصريه (ستوديو مصر)، براس مال 15,000 جنيه مصرى
 1926: الشركة المصرية العقارية، براس مال 116,000 جنيه مصرى
 1926: بنك مصر الفرنسى براس مال 5 مليون جنيه مصرى
 1927: شركة مصر للغزل والنسيج، براس مال 300,000 جنيه مصرى
 1927: شركة مصر لمصايد الاسماك، براس مال 20,000 جنيه مصرى
 1927: شركة مصر لغزل الحرير، براس مال 10,000جنيه مصرى
 1927: شركة مصر للكتان، براس مال 45,000 جنيه مصرى
 1929: بنك مصر سوريا، براس مال مليون ليرة سورى
 1930: شركة مصر للنقل والشحن، براس مال 160,000 جنيه مصرى
 1932: شركة بيع المصنوعات المصريه، براس مال 5,000 جنيه مصرى
 1932: شركة مصر للطيران، براس مال 40,000 جنيه مصرى
 1934: شركة مصر للسياحه، رأس مال7,000 جنيه مصرى
 1934: شركة المصريين للجلود والدباغه
 1935: شركة مصر للمناجم والمحاجر، براس مال 40,000 جنيه مصرى
 1937: شركة مصر لصناعة وتكرير البترول، براس مال 30,000 جنيه
 1938: شركة مصر للصباغه (بالتعاون مع برادفورد)، براس مال 250,000 جنيه مصرى
 1940: شركة مصر للمستحضرات الطبيه والتجميل، براس مال 10,000 جنيه مصرى
مراجع

تصنيف:مواليد 1867
تصنيف:وفيات 1941
تصنيف:اقتصاديين مصريين
تصنيف:رجال اعمال مصريين
تصنيف:وطنيين مصريين
تصنيف:ليبراليين مصريين
تصنيف:شراقوه
تصنيف:ناس من الزقازيق